cyanic-selkie/wikianc huggingface dataset:
RC Lens
Racing Club de Lens, biežāk zināms kā RC Lens vai vienkārši Lens, ir Francijas futbola klubs no valsts ziemeļdaļas pilsētas Lansas Padekalē departamentā. 2020.—2021. gada sezonā spēlēs Francijas 1. līgā. Mājas spēles aizvada Stade Bollaert-Delelis stadionā. Tā iesauka sang et or nāk no tā tradicionālajam krāsām. RC Lens principiālākie sāncenši ir ziemeļu kaimiņi Lilles LOSC, ar ko tie tiekas ziemeļu derbijā. 1997.–1998. gada sezonā klubs pirmo un vienīgo reizi uzvarēja Francijas čempionātā. Trīs reizes komanda ir spēlējusi Francijas kausa finālā, kā arī vienu reizi uzvarēts Francijas līgas kausa izcīņā.
Zvans
Zvana simbols citās kultūrās
Jūdaismā granātābola formas zvani nozīmē pasaules pirmelementu kvintesenci. To skaņa simbolizēja pērkonu un zibeni.
Zvani Latvijā
Latvijā pirmoreiz zvani tiek minēti Indriķa hronikā, vēstot par Jersiku 1209. gadā. Arī Livonijas hronikā minēts, ka 1209. gadā, kuršiem uzbrūkot Rīgai, zvanīts ar lielo kara zvanu. Indriķa hronikā visbiežāk minētais skaņu rīks ir – campanas, saukti arī par kara zvaniem (izmantoti, lai signalizētu par ienaidnieka uzbrukumu, savukārt lielais zvans bija karaspēka pulcēšanās signāls). Vislielākais zvans (13 128 kg smags) Latvijā atrodas Kristus piedzimšanas katedrālē. Senākais zvans Latvijā ir Sabilē, luterāņu baznīcas tornī — tas liets 1450. gadā.
Dienvidkalifornijas Universitāte
Dienvidkalifornijas Universitāte (en; saīsināti: USC, SC, Southern California vai Southern Cal) ir privāta, vairāku reliģiju, pētnieciskā universitāte, kas atrodas Losandželosā, Kalifornijas štatā, ASV. Universitāte dibināta 1880. gadā un ir vecāka privātā Kalifornijas universitāte.
2007. gadā universitātē mācījās 16 384 studenti un 17 024 aspiranti, 4676 bakalauri un 5380 speciālisti. Četru gadu vasaras programma tiek uzskatīta par vienu no visnoslogotākajām un pilnīgākajām, kā arī par vienu no labākajām pēc Kārnegi fonda uzskatiem. Univeritātē mācās studenti no visiem ASV štatiem un vairāk nekā 115 pasaules valstīm.
Filipīniešu—amerikāņu karš
Filipīniešu—amerikāņu karš (en) bija karš mūsdienu Filipīnu teritorijā no līdz 1902. gadam (pēc cita traktējuma līdz 1913. gadam) starp ASV un Filipīnām. Kara rezultātā ASV anektēja Filipīnu teritoriju.
Kara iemesli
Parīzē starp Spāniju un ASV tika noslēgts Parīzes Miera līgums, kurā, cita starpā, ASV par 20 miljoniem ASV dolāru iegādājās Filipīnas.
ASV kara flote smagi sakāva spāņus Manilas līča kaujā un ar ASV atbalstu Agvinaldo atgriezās Filipīnās. Filipīniešu kaujinieki dažu mēnešu laikā padzina spāņus no Filipīnām, izņemot Manilu, kura palika spāņu rokās. Filipīnas deklarēja neatkarību. Filipīnu neatkarību neatzina ne ASV, ne Spānija.
Augustā ASV karaspēks iegāja Manilā, bet Agvinaldo tika pasludināts par Filipīnu prezidentu. ASV karaspēka pavēlniecība jau agrāk deklarēja, ka filipīniešu spēkiem ir aizliegts pietuvoties Manilai.
Atklāta karadarbība
bruņota incidenta dēļ sākās karadarbība. Nekāds kara pieteikums netika paziņots, ASV prezidents Viljams Makinlijs deklarēja, ka Manilai uzbrukuši bandīti. Šīs un nākamās dienas laikā notika t. s. Manilas kauja, kuras rezultātā filipīnieši tika atspiesti no Manilas. ASV kara gadu laikā palielināja iesaistītā karaspēka daudzumu līdz 126 000 karavīriem. Tā kā filipīniešu spēki bija apmēram 90 000 karavīru un tiem trūka ieroču, tie relatīvi ātri tika sakauti.
Partizānu karš
No 1900. gada filipīnieši pārgāja uz partizānu kara taktiku. Iesākumā ievērojami pieauga ASV karaspēka zaudējumi, un prezidents Makinlijs pat izskatīja iespēju pamest Filipīnas. Tomēr turpinot karu daudz nežēlīgāk, — apšaujot filipīniešus, kuri padevušies; nodedzinot veselus ciemus, amerikāņiem izdevās pamazām sakaut pretinieku. amerikāņi sagūstīja prezidentu Agvinaldo. Agvinaldo atzina ASV aneksiju un trīs nedēļas vēlāk pubicēja uzsaukumu, kurā aicināja savus sekotājus nolikt ieročus. Tomēr filipīniešu spēki turpināja karot Migela Malvara vadībā. Izmantojot izdedzinātās zemes taktiku, amerikāņiem izdevās sakaut filipīniešu kaujiniekus. 1902. gada aprīlī Malvars padevās.
Kara rezultāts
Nelielas filipīniešu daļas turpināja pretošanos līdz 1913. gadam, arī Moro nemiernieki, kuri darbojās atsevišķi no Akvinaldo karavīriem.
Pašā ASV izveidojās spēcīga opozīcija karam, kuras pazīstamākie pārstāvji bija Marks Tvens, Endrū Karnegī un Viljams Džennings Braiens, kuri uzskatīja, ka ASV nedrīkstētu pārvērsties par koloniālu valsti.
ASV anektēja Filipīnas, 1916. gadā tai tika piešķirta pašpārvalde, bet 1946. gadā tā kļuva par neatkarīgu valsti. Spāņu valodas vietā par valsts valodu kļuva angļu valoda.
Stefāns Sarazēns
Stefāns Sarazēns (dzimis, Alē, Francijā) ir franču sacīkšu pilots, Formula 1 ekspilots. Sarazēns ir piedalījies vairākās WRC sacīkstēs.
Ķengurveidīgie
Ķengurveidīgie, ķengurveidīgo apakškārta jeb ķenguru apakškārta (Macropodiformes) ir viena no somaiņu (Marsupialia) diprotodontu kārtas (Diprotodontia) apakškārtām, kas apvieno ķengurus, valabijus, žurkķengurus un muskusžurkķengurus.
Ķengurveidīgajiem raksturīga iezīme ir lielas spēcīgas pakaļkājas un pārvietošanās ar lēcieniem.
Coda (albums)
Coda ir devītais britu rokgrupas Led Zeppelin albums. Tajā tika iekļautas dziesmas, kas iepriekš netika izdotas. Albums tika izdots divus gadus pēc bundzinieka Džona Bonhema nāves un grupas izjukšanas. Lai gan vairākās mūzikas klasifikācijas mājaslapās tiek ziņots, ka šī ir dziesmu izlase, Atlantic Records katalogā tas ir minēts kā studijas albums.
Gaidis Bērziņš
Gaidis Bērziņš (dzimis Rīgā) ir latviešu jurists un politiķis. Bijis Latvijas tieslietu ministrs vairākās valdībās, kā arī vairāku Saeimu deputāts. Nacionālās apvienības (iepriekš "Tēvzemei un Brīvībai/LNNK") biedrs un partijas priekšsēdētāja vietnieks.
Biogrāfija
1989. gadā absolvējis Rīgas 25. vidusskolu. Pēc tam ieguvis maģistra grādu tiesību zinātnē un pašlaik studē doktorantūrā Latvijas Universitātes Juridiskajā fakultātē. Viņš ir strādājis par zvērinātu advokātu un maksātnespējas administratoru, pasniedz lekcijas LU Juridiskās fakultātes Civiltiesisko zinātņu katedrā.
Politiskā darbība
G. Bērziņš kļuva par tieslietu ministru Aigara Kalvīša valdībā. Pēc valdības atkāpšanās 2007. gada 5. decembrī, Saeima 20. decembrī apstiprināja Ivara Godmaņa valdību, kurā G. Bērziņš turpināja pildīt tieslietu ministra pienākumus.
2010. gadā ievēlēts 10. Saeimā no Nacionālās apvienības saraksta. Pirms 11. Saeimas ārkārtas vēlēšanām 2011. gada rudenī G. Bērziņš nomainīja Robertu Zīli no apvienības izveidotās partijas Nacionālā apvienība "Visu Latvijai!"—"Tēvzemei un Brīvībai/LNNK" līdzpriekšsēdētāja amatā. Vēlēšanas apvienībai bija sekmīgas un G. Bērziņu ievēlēja 11. Saeimā. 25. oktobrī viņš atkārtoti kļuva par tieslietu ministru, ieņemot šo amatu Valda Dombrovska trešajā valdībā. , pēc konflikta ar Ministru prezidentu Valdi Dombrovski jautājumā par holokausta laikā zaudēto ebreju kopienas īpašumu kompensāciju, G. Bērziņš atkāpās no ministra amata un vēlāk atjaunoja Saeimas deputāta mandātu. 2014. gada augustā atkal kļuvis par tieslietu ministru Laimdotas Straujumas valdībā pēc viņa partijas biedres Baibas Brokas demisijas.
2014. gadā ievēlēts 12. Saeimā.
2018. gada 26. jūnijā G. Bērziņš kopā ar Eināru Cilinski paziņoja, ka nekandidēs 13. Saeimas vēlēšanās, lai dotu iespēju jauniem cilvēkiem, vienlaikus norādot, ka politiku nepametīs un darbu partijā turpinās.
2021 . gada Latvijas pašvaldību vēlēšanās G. Bērziņš tika ievēlēts Talsu novada domē.
Basu pagasts
Basu pagasts bija viena no Aizputes apriņķa pašvaldībām tā ziemeļaustrumos. Robežojās ar Aizputes apriņķa Gudenieku un Klosteres pagastiem, kā arī Kuldīgas apriņķa Īvandes, Planicas un Turlavas pagastiem. Pagasta valde atradās Biržos (tagad Basi). Lielākās apdzīvotās vietas bija Birži un Basi.
Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu. 1945. gada 10. septembrī pagastā izveidoja Basu un Kaltenieku ciema padomes. Pagastu likvidēja 1949. gada 31. decembrī, ciemus iekļaujot Alsungas rajonā. Mūsdienās Basu pagasta teritorija iekļauta Kuldīgas novada Gudenieku pagastā.
Ainārs Šlesers
Ainārs Šlesers (dzimis Ainārs Leščinskis Rīgā) ir latviešu uzņēmējs un politiķis, bijušais ministru prezidenta biedrs, satiksmes ministrs, ekonomikas ministrs un Rīgas vicemērs. Bijis vairāku Saeimas sasaukumu deputāts, šobrīd ievēlēts 14. Saeimā. No 1998. gada, gatavojoties Saeimas vēlēšanām, bijis vairāku partiju un partiju apvienību dalībnieks, pārstāvējis Jauno partiju (1998—2002), Latvijas Pirmo partiju (2002—2007), LPP/LC (2007—2011), "Vienoti Latvijai" (2013—2016), bet kopš 2021. gada augusta pārstāv paša dibināto partiju "Latvija pirmajā vietā"; visām šīm organizācijām, kādā to darbības posmā, bijis vadītājs.
A. Šlesers ir miljonārs, viņš līdzās Aivaram Lembergam un Andrim Šķēlem tiek uzskatīts par vienu no trim ietekmīgajiem oligarhiem. Pēc Re:Baltica apgalvojuma, viens no galvenajiem dezinformatoriem Latvijas informatīvajā telpā.
Dzīvesgājums
Dzimis 1970. gadā Rīgā šofera Roberta Leščinska un viņa sievas Monikas, dzimušas Meikšānes, ģimenē, bērnībā dzīvoja Ķengaragā, vasaras pavadīja Ērgļos. Mācījās Rīgas 25. vidusskolā, tad Rīgas Industriālajā tehnikumā (1986—1989). Nodarbojās ar austrumu cīņas mākslām.
1992. gadā pieņēma sievas Ineses Šleseres uzvārdu un no 1992. līdz 1994. gadam dzīvoja Norvēģijā, kur izglītojās tautskolā, vadīja Latvijas-Norvēģijas kopuzņēmumu "Latvijas informācijas un tirdzniecības centrs" un ieguva biznesa partnerus, ar kuriem kopā sāka uzņēmējdarbību Latvijā, sekmējot norvēģu mazumtirdzniecības uzņēmumu ienākšanu Latvijā. Ar uzņēmēju Franka Varnera un Viestura Koziola atbalstu Šlesers 1995. gadā Rīgā atvēra veikalu "Dressman", kam sekoja universālveikals "Centrs", tirdzniecības centri "Mols", "Dole", "Alfa", viesnīcas "Rīdzene" un "Latvija". Daļu šo īpašumu 1997. gadā viņš pārdeva, šajā gadā A. Šleseru pirmo reizi iekļāva Latvijas miljonāru sarakstā. A. Šlesera patiesais īpašumu apjoms un ienākumi gan pagātnē, gan šodien nav droši zināmi un viņa ienākumu deklarācijas nav sniegušas pienācīgu iespaidu par uzņēmēja finanšu stāvokli. Starp ienākumu avotiem ir arī Krievijas uzņēmums "Krievijas dzelzceļa līnijas".
Politiskā darbība
A. Šlesers palika Satiksmes ministra amatā arī Aigara Kalvīša valdībā, taču pēc Ministru prezidenta pieprasījuma saistībā ar tā saukto Jūrmalgeitas skandālu, kurā A. Šlesers bija viena no centrālajām personām (tomēr netika apsūdzēts un krimināllietā piedalījās vien kā liecinieks), atkāpās un atjaunoja Saeimas deputāta mandātu.
2006. gada oktobrī A. Šlesers tika ievēlēts 9. Saeimā, kā arī atgriezās satiksmes ministra amatā A. Kalvīša otrajā valdībā. 2007. gadā apvienojās A. Šlesera vadītā Latvijas Pirmā partija un viens no vecākajiem politiskajiem spēkiem Latvijā — "Latvijas Ceļš", bet A. Šlesers kļuva par vienu no jaunizveidotās partijas LPP/LC līdzpriekšsēdētājiem. Pēc A. Kalvīša atkāpšanās A. Šlesers saglabāja savu amatu arī partijas biedra Ivara Godmaņa valdībā. Pozitīvi izteicies par pašvaldību vēlēšanu tiesību piešķiršanu nepilsoņiem.
Pēc I. Godmaņa valdības krišanas A. Šlesers atgriezās Saeimā un uzsāka gatavošanos 2009. gada pašvaldību vēlēšanām, kurās startēja kā LPP/LC līderis Rīgā un guva atzīstamus panākumus: tika ievēlēts Rīgas domē, izveidoja koalīciju ar "Saskaņas Centru" un kļuva par domes priekšsēdētāja Nila Ušakova vietnieku. Lai arī pirms vēlēšanām izvirzītie mērķi darbam Rīgas pašvaldībā bija vērienīgi, tomēr jau 2009. gada 14. novembrī LPP/LC kongresā, kur A. Šleseru ievēlēja par partijas vienīgo priekšsēdētāju, viņš pieteica sevi kā LPP/LC 10. Saeimas vēlēšanu saraksta līderi, vienlaikus izvirzot mērķi gāzt tobrīd pie varas esošo Valda Dombrovska valdību un ieņemt Ministru prezidenta amatu, negaidot līdz nākamajām Saeimas vēlēšanām.
A. Šlesera ilgstošās politiskās darbības laikā ir piedzīvoti vairāki skandāli, kas rada priekšstatu par viņa izmantotajām metodēm, piemēram, tā sauktā Jūrmalgeitas krimināllieta, kurā viņš bija liecinieka statusā, vai sava paziņas dēla Kaspara Upenieka iecelšana Šlesera vadītās Satiksmes ministrijas pārraudzībā esošās AS "Pasažieru vilciens" valdē. Tomēr atšķirībā no citiem politiķiem, kurus mēdz uzskatīt par vietējiem oligarhijas pārstāvjiem (Aivars Lembergs, Andris Šķēle) A. Šlesers līdz 2011. gadam nebija ticis apsūdzēts par iespējamu iesaisti nelikumīgās darbībās (kukuļošana, dienesta stāvokļa ļaunprātīga izmantošana, atrašanās interešu konfliktā u.c.).
2011. gada 11. Saeimas ārkārtas vēlēšanās A. Šlesera vadītā partija piedalījās ar nosaukumu "Šlesera Reformu partija LPP/LC". Neraugoties uz ievērojamajiem finanšu ieguldījumiem priekšvēlēšanu kampaņā, rezultāti bija pieticīgi un saraksts nepārvarēja 5% barjeru. 2011. gada 1. decembrī partijas kongress izlēma par partijas likvidāciju, pirms tam atgriežoties pie iepriekšējā nosaukuma LPP/LC.
2013. gada decembrī A. Šlesers mēģināja atgriezties politikā, vispirms iestājoties partijā "Vienoti Latvijai", bet pēc tam kļūdams par tās priekšsēdētāju. Ieņēma šo amatu no 2013. gada decembra līdz 2016. gada februārim. Partija neveiksmīgi startēja 12. Saeimas vēlēšanās, iegūstot tikai 1,18% vēlētāju balsu.
2022. gadā KNAB uzsāka pārbaudi par publiskajā telpā izskanējušo informāciju, ka Krievijas prezidents Vladimirs Putins ar uzņēmuma Rosneft starpniecību A. Šleseram, līdzās citiem Rietumvalstu politiķiem, ik gadu esot izmaksājis 1,5-2 miljonus eiro gadā.
2022. gada rudenī notikušajās 14. Saeimas vēlēšanās A. Šlesers, kā partijas "Latvija pirmajā vietā" līderis un Ministru prezidenta kandidāts tika ievēlēts 14. Saeimā, saņemot visvairāk plusu (16 606) starp savas partijas kandidātiem.
Privātā dzīve
A. Šlesers un ģimene apmeklē dažādu draudžu dievkalpojumus, darbojies arī draudzē "Jaunā paaudze", ko vada Aleksejs Ledjajevs. Reliģisko konfesiju līderi tradicionāli atbalstījuši A. Šlesera pārstāvētos politiskos spēkus, jo to programmā prioritāte ir kristīgās un ģimenes vērtības.
Tronheimas katedrāle
Tronheimas katedrāle (Nidarosdomen, arī Nidaros domkirke, pēc viduslaiku Tronheimas nosaukuma Nidarosa (Nidaro)), ir luterāņu katedrāle Tronheimā, Norvēģijā. Viena no ievērojamākajām Norvēģijas baznīcām, kas līdz 1906. gadam kalpoja par Norvēģijas karaļu kronēšanas vietu. Tā celta no 1070. līdz apmēram 1300. gadam.
Ārējās saites
Oficiālā katedrāles un luterāņu arhibīskapa vietne (angļu valodā)
Neise
Neise, Nisa Lužicka (čehu - Lužická Nisa, vācu - Lausitzer Neiße, poļu - Nysa Łużycka) - upe Čehijā, Vācijas un Polijas robežupe 198 km garumā. Odras kreisā krasta pieteka. Daļa no t.s. Oderas-Neises līnijas. Sākas Sudetos, Jizeras kalnos Čehijā. Līdz Gerlicai plūst pa dziļu ieleju. HES.
Portlokruā
Portlokruā (en) vai Bāze A (Base A) ir bijusī britu polārstacija Antarktīdā. Izvietota uz nelielās Gudjē salas Lokruā līcī Vīnkes salas ziemeļrietumos un bija pirmā Lielbritānijas atbalsta bāze Antarktīdas pussalas reģionā. Nosaukta pēc tās izvietojuma Lokruā līcī.
1944. gada 11. februārī britu militārās operācijas “Tabarin” ietvaros bijušās vaļu mednieku stacijas vietā tika izveidota militārā atbalsta bāze. Bāzē ziemoja astoņu kareivju komanda bijušā Ernesta Šekltona ekspedīcijas dalībnieka leitnanta Džeimsa Mara (James Marr) vadībā. Bāzes mērķis bija novērot iespējamās ienaidnieka aktivitātes Antarktīdas pussalā un tās apkārtnē.
Pēc kara beigām bāze tika nodota Folklenda Salu Teritoriju dienesta (tagadējais Britu Antarktiskais dienests) pārziņā un tajā tika organizētas zinātnisko pētījumu programmas. Galvenās pētījumu jomas sākotnēji bija ģeodēzija, kartogrāfija, ģeoloģija, bioloģija un meteoroloģija. Kopš 1950. gadiem par galveno pētījumu jomu kļuva jonosfēras izpēte. 1956. un 1958. gadā stacija tika paplašināta — uzbūvēta atsevišķa laivu māja un ģeneratoru ēka. Stacija darbojās nepārtraukti no 1944. gada 11. februāra līdz 1947. gada 8. aprīlim, no 1948. gada 23. janvāra līdz 1949. gada 14. februārim, no 1950. gada 24. janvāra līdz 1951. gada 11. februārim un no 1952. gada 15. decembra līdz 1962. gada 16. janvārim, kad stacija tika slēgta un pētniecības programmas tika pārceltas uz citām stacijām.
1995. gada 19. maijā stacijai tika piešķirts vēstures pieminekļa statuss (Nr. 61). 1996. gadā tika restaurēta stacijas galvenā ēka (Bransfield House) un laivu māja un stacija tika pielāgota tūristu uzņemšanai. Tā bija pirmā pamestā polārstacija Antarktīdā, kurā tika veikti restaurācijas un atjaunošanas darbi. 2010. gadā stacijas personāla izmitināšanai no jauna tika izbūvēta Nisena ēka (Nissen Hut). Stacijā darbojas pasta kantoris un suvenīru veikaliņš. Kopš 2006. gada staciju pārvalda Apvienotās Karalistes Antarktiskā mantojuma trests (United Kingdom Antarctic Heritage Trust). Viens no populārākajiem antarktiskā tūrisma galamērķiem. Gadā Portlokruā apmeklē 10 līdz 20 tūkstoši tūristu. Galvenās atrakcijas ir 1960. gadu kondīcijā saglabātās polārstacijas ēkas un to iedzīve, bijušās vaļu mednieku bāzes paliekas un netālās džentū pingvīnu kolonijas.
Dvēselīte (albums)
Dvēselīte ir latviešu dziedātājas Aisha trešais studijas albums, kuru izdeva Mikrofona Ieraksti. Albumā iekļautas 11 kompozīcijas.
Albumā iekļautās dziesmas "Dvēselīte" pamatā ir grupas Sīpoli savulaik izpildītā Mārtiņa Brauna dziesma "Dziesma par spēli" ar Jāņa Petera vārdiem, kuri tika papildināti, lai padarītu dziesmas kopējo noskaņu gaišāku.
Tāpat arī albumā tika iekļauta Aishas iedziedātā versija 1970. gadu trimdas latviešu grupas "Alva" dziesmai "Ja tik būtu…".
Māris Saukāns
Māris Saukāns (dzimis ) ir latviešu uzņēmējs un autosportists.
Viņš ir būvniecības uzņēmuma "RBSSKALS" (agrāk "RBS Skals") valdes priekšsēdētājs un Nacionālās būvkompāniju apvienības, kas būvēja Nacionālās bibliotēkas jauno ēku, vadītājs. M. Saukāna vadīto uzņēmumu darbība daudzkārt bijusi saistīta ar skandāliem, īpaši lielu valsts pasūtījumu izpildē. 2016. gadā rezonansi izraisīja "RBSSKALS" nenorēķināšanās ar apakšuzņēmējiem vairākos projektos.
M. Saukāns ir aktīvs autosportists, kas piedalās rallijreida sacensībās. Ar Latvijā ražotajiem "OSCar" automobiļiem piedalījies četros Dakaras rallijreidos un trijos Zīda ceļa rallijos. 2006. gada Dakaras rallijreidā pirms M. Saukāna un Andra Dambja auto izskrēja 13 gadus vecs skatītājs, kas tika savainots un ceļā uz slimnīcu nomira, pēc negadījuma Saukāna/Dambja ekipāža no sacensībām izstājās, lai arī tika paziņots, ka viņi negadījumā nav vainojami. M. Saukāns kopā ar A. Dambi startēja 2012. gada Dakaras rallijā Dienvidamerikā, pirmo reizi sacensību vēsturē finišējot ar elektriskas piedziņas automobili "OSCar eO".
2014. gadā saņēmis IV šķiras Atzinības krustu.
Update (SQL)
SQL valodā komanda UPDATE izmaina datus vienā vai vairākos ierakstos. Datus var izmainīt vai nu visās rindās vai arī izvēlētajās rindās, izmantojot nosacījumu.
Pielietojums
UPDATE komandai ir sekojoša sintakse:
Lai UPDATE komanda būtu veiksmīga, lietotājam ir jābūt ar datu manipulācijas privilēģijām un jaunie dati nedrīkst radīt konfliktu.
Piemēri
Tabulā T izmainīt kolonnas C1 vērtību uz 1 tikai tām rindām, kurām kolonnas C2 vērtība ir "a".
Tabulā T izmainīt kolonnas C1 vērtību uz 9 un kolonnas C3 vērtību uz 4 tikai tām rindām, kurām kolonnas C2 vērtība ir "a".
Paaugstināt kolonnas C1 vērtību par 1, ja kolonnas C2 vērtība ir "a".
Tabulā T1 izmainīt kolonnas C1 vērtību uz 2 tikai tad, ja kolonnas C2 vērtība ir atrodama tabulas T2 kolonnā C3 un kolonnas C4 vērtība ir 0.
Ir iespējami arī kompleksi nosacījumi:
Šreks Trešais
"Šreks Trešais" ir 2007. gada animācijas filma, oficiālais turpinājums filmām Šreks un Šreks 2. Pēc šīs filmas uzņemta Ziemassvētku īsfilma Šreka Ziemassvētki (21 min.). Šai filmai, atšķirībā no pirmajām divām, ir mainījusies režisoru komanda.
Sižets
Kad mirst karalis Harolds, viņš pavēsta, ka, pēc viņa domām, par karali jākļūst Šrekam. Taču Šreks nevēlas par tādu kļūt, un karalis pavēsta, ka kaut kur tālu mīt arī vēl viens Harolda radinieks, kas, pēc viņa domām, ir cienīgs kļūt par karali. Tas ir princis Artūrs. Šreks dodas tālā ceļā, lai atrastu Artūru, un ņem līdzi Ēzelīti un Runci Zābakos. Taču tas nebūs tik viegli, jo ļaunais princis arī grib tikt par karali, un atriebt savas mātes nāvi - nogalināt Šreku.
Karabahas zirgs
Karabahas zirgs ir viena no siltasiņu šķirnēm. Karabahas zirgs ir sena jājamzirgu šķirne, kas izveidota Karabahas hanistē 18. gadsimtā. Par šķirni ir liecības jau kopš 5. gadsimta. Šķirne ir veidota no vietējiem Karabahas darba zirgiem, kas krustoti ar Persijas zirgiem, ahalteke zirgiem un Kabardas zirgiem, un arābu zirgiem. Karabahas zirgs ir ietekmējis Donas zirga šķirnes izveidi.
Izskats un raksturs
Karabhas zirgs ir neliela auguma, tā augstums skaustā ir 145 - 160 cm. Karabahas zirga ārējā izskatā var redzēt noteicošu arābu zirga ietekmi, kā arī ahalteke ietekmi, kas šķirnei ir devis metālisku spalvas spīdumu. Tam ir neliela, smalki veidota galva, ar taisnu profilu, tā piere ir plata un nāsis lielas. Kakls ir novietots augstu, tas ir vidēji garš, muskuļots un elegants. Zirga ķermenis ir kompakts, ar labi attīstītām muskuļu grupām. Pleci bieži ir stāvi. Karbahas zirgam ir platas krūtis, slīpi krusti un garas, labi veidotas kājas. Zirga ķermenis ir slaids, šaurs, kas ir mantojums no ahalteke. Āda plāna, un spalva ir zīdaina. Galvenokārt zirgi ir rudā un bērā krāsā ar zeltainu spīdumu. Karabahas zirgs var būt arī sirms, tam tiek pieļautas nelielas baltas zīmes.
Karabahas zirgs ir slavens ar savu ātrumu un izturību. Tajā pašā laikā zirga raksturs ir līdzsvarots un mierīgs, tas ir atsaucīgs, drosmīgs un ļoti pieticīgs barības izvēlē. Nesenā pagātnē Karbahas zirgs bija ļoti populārs ātruma distanču sacīkšu zirgs. Bet tas joprojām tiek izmantots ātruma distancēs.
Vēsture
Karabahas zirga šķirnes izveide ir cieši saistīta ar ahalteke zirgu. Daži šķirnes pētnieki uzskata, ka senatnē tā ir bijusi viena zirgu šķirne, bet Karabahā zirgi ilgākā laika posmā ir krustoti ar arābu zirgiem, un tie ir ieguvuši arābu iezīmes.
Karabahas šķirne ir noformējusies 18. - 19. gadsimtā Karabahas hanistes laikā. Ir ziņas, ka Karabahas valdnieks Ibrahims Kalilhans ir izveidojis 3000 - 4000 lielu zirgu baru, kurā lielākā daļa bija Karabahas zirgi. 19. gadsimta laikā Karabahas zirgs kļuva ļoti populārs Eiropā. Kāda angļu kompānija 1823. gadā no pēdējā Karabahas hanistes valdnieka Medi Kuluhana nopirka 60 Karabahas šķirnes ķēves. Daudzi zirgi aizgāja bojā 1826. gadā Krievijas - Irānas kara laikā. Pēc Medi Kuluhana nāves par Karabahas lepnumu rūpes uzņēmās viņa meita Kuršidbanu Natavana. Viņas Karabahas ērzeļi ieguva augstākās balvas vairākās starptaustiskajās izstādēs 19. gadsimtā; ērzelis Hans ieguva sudraba medaļu Parīzē starptaustiskajā izstādē 1867. gadā, Krievijā 1869. gadā starptautiskajā izstādē ērzelis Meimuns arī ieguva sudraba medaļu, bet ērzelis Tokmaks ieguva bronzas medaļu. Ērzelis Alitmecs kļuva par Krievijas Impērijas Karabas zirgu šķirnes galveno vaislas ērzeli.
Karabahas zirgam bija nozīmīga loma Donas zirga izveidē. Krievijas ģenerālis Madatovs 1836. gadā pārdeva visus savus zirgus, ieskaitot 200 Karabahas ķēves Donas zirgaudzētājiem. Šie zirgi tika iekļauti Donas zirga šķirnes uzlabošanas programmā.
20. gadsimta sākumā Karabahas zirgu populācija otro reizi strauji kritās, jo Kaukāza reģionā notika vairāki pilsoņu kari. Šķirne 1905. gadā bija gandrīz iznīcināta. Daudzi tīršķirnes Karabahas zirgi tika sajaukti ar citām šķirnēm, kas noveda pie šķirnes īpašību izmaiņām, kā, piemēram, zirgu augums samazinājās.
1949. gadā Azebaidžānā tika uzsākta programma, lai atjaunotu vēsturisko šķirni, Agdamas zirgaudzētavā tika savākti kopā labākie Karabahas zirgi. Kad 1956. gadā Padomju Savienības valdība dāvināja 2 zirgus Apvienotās Karalistes karalienei Elizabetei II, viens no tiem bija ahalteke ērzelis Melekušs un otrs Karabahas ērzelis Zamans.
Karabahas zirgu šķirne tika atkal gandrīz izpostīta 1991. gadā, kad sākās Kalnu Karabahas karš starp Azerbaidžānu un Kalnu Karabahas republiku. Zirgi no Agdamas zirgaudzētavas 1993. gadā tika pārvietoti uz Baku (Azerbaidžānā), kur tika izveidota jauna zirgaudzētava.
PTO
PTO var būt:
Tiesneša asistents
Tiesneša asistenti, agrāk saukti par līnijtiesnešiem, palīdz galvenajam tiesnesim kontrolēt futbola spēli. Vairumā spēļu tiesnesim palīdz divi tiesneša asistenti.
Tiesneša asistents palīdz tiesnesim, norādot uz pārkāpumiem (parasti paceļot karodziņu, bet mūsdienās arī, izmantojot bezvadu saziņas iekārtas), kurus galvenais tiesnesis var ņemt vērā. Visi tiesneša asistentu lēmumi ir tikai ieteikums galvenajam tiesnesim; asistenti nepieņem saistošus lēmumus. Futbola spēlei tiesnešu komandu parasti izvēlas no vienas valsts, lai nebūtu saziņas problēmu.
Spēles laikā katrs asistents uzmana savu laukuma malas līniju un vienu laukuma galu, izmantojot diagonālo kontroles sistēmu.
Kādreiz tiesnešu asistentus sauca par līnijtiesnešiem. 1996. gadā nomainīja apzīmējuma nosaukumu, lai precīzāk aprakstītu viņu lomu spēlē, un angļu valodas apzīmējumā tas nebūtu vīriešu dzimtē.
Galvenie pienākumi
6. punkts futbola noteikumos norāda uz tiesneša asistentu pienākumiem, taču konkrētā spēlē galvenais tiesnesis var šo pienākumu sarakstu mainīt. Šie pienākumi parasti iekļauj norādīšanu uz gadījumiem:
Dzelzceļa līnija Jelgava—Šauļi—Tilzīte
Dzelzceļa līnija Jelgava—Šauļi—Tilzīte bija Pirmā pasaules kara laikā 1915.-1916. gadā uzbūvēta dzelzceļa līnija, kas savienoja piefrontes dzelzceļa mezglu Jelgavas stacijā ar Vācijas Impērijas dzelzceļu mezglu Tilzītē (tagadējā Sovetskā). Mūsdienās sadalīta dzelzceļa posmos Jelgava—Meitene, Jonišķi—Šauļi, Radvilišķi—Sovetska.
.td
.td ir Čadas Interneta augstākā līmeņa domēns (ccTLD).
Dzelzceļa līnija Jelgava—Šauļi—Tilzīte
Vēsture
Pirmā pasaules kara sākumā pēc Lietuvas un Kurzemes okupācijas vācu karaspēks 1915. gadā sāka tieša dzelzceļa savienojuma būvi no Tilzītes uz Šauļiem, tālāk līdz Jelgavai, kas tika pabeigts un tika izmantots vācu karaspēka apgādei. 1921.-1940. gadā posmu Jelgava-Šauļi izmantoja starptautisko tālsatiksmes pasažieru vilcienu Rīga-Kauņa-Kēnigsberga-Berlīne satiksmei.
.td
Ārējās saites
Toppdomän
Dzelzceļa līnija Jelgava—Šauļi—Tilzīte
Vēsture
Padomju laikā šajā līnijā, kas bija pārbūvēta uz 1524 mm platumu, kursēja starptautiskie vilcieni uz Viļņu, Novorosijsku, Ļvivu, Simferopoli, Gomeļu, Kijivu u.c., kā arī vilciens "Čaika" (Tallina—Rīga—Minska). Kursēja arī vietējais vilciens Rīga—Jelgava—Meitene. Pēc Latvijas neatkarības atjaunošanas starptautiskās satiksmes intensitāte samazinājās (lai arī tika atjaunota satiksme maršrutā Rīga-Šeštoka—Varšava. ). Pēdējais pasažieru vilciens Rīga—Viļņa—Truskaveca tika atcelts 2008. gadā.
2001: Kosmosa odiseja
"2001: Kosmosa odiseja" tiek uzskatīta par lēnu un meditatīvu filmu. Liela nozīme filmā ir mūzikai, turklāt Kubriks inovatīvi izmanto klasisko mūziku. Ar filmu īpaši asociē Riharda Štrausa simfonisko poēmu Also Sprach Zarathustra ("Tā runāja Zaratustra"), kuras mūzika filmā izmantota vairākkārt. Neparasta filmas iezīme ir dialoga trūkums — lielāko daļu filmas personāži nesarunājas.
Sižets
Filmu iedala četrās daļās.
Cilvēces rītausma
Pirmās daļas darbības laiks ir aizvēsture. Tiek rādīti cilvēku priekšteči, kuri nonāk milzīga, melna monolīta ietekmē, kas mīklainā veidā attīsta viņu inteliģenci. Viens no priekštečiem Moonwatcher (Daniels Ričers), neilgi pēc pieskaršanās monolītam, atklāj ka mirušo dzīvnieku kaulus var izmantot kā medību un kara ieroci. Kaulu izmantojot, viņi nomedī tapīru un aizdzen no ūdens krātuves kaimiņu baru.
TMA-1
Otrā daļa norisinās četrus miljonus gadu pēc "Cilvēces rītausmas". Doktors Heivuds Floids (Viljams Silvesters) nonāk kosmosa stacijā un satiekas ar trim zinātniekiem no Padomju Savienības, kuri prasa Floidam par baumām, ka Mēness bāzē izcēlusies epidēmija un ka pēdējā laikā ziņas no Mēness bāzes un Klaviusa krātera bijušas "neparastas". Floids izvairās atbildēt uz zinātnieku jautājumiem, bet drīz, nonākot bāzē, sanāksmē citiem zinātniekiem atklāj, ka Klaviusa krāterī tika izrakts monolīts (tas tiek nodēvēts par TMA-1 — Tiho Magnētisko Anomāliju 1), kas rada stipru magnētisko lauku, kā arī rada lielu apjukumu un neizpratni cilvēkos. Floids kopā ar citiem zinātniekiem, nonākot Klaviusa krāterī un ieraugot monolītu, grib pie tā nofotografēties. Kamēr viņi to dara, ir saullēkts un, uztverot saules starus, monolīts sāk izplatīt radio signālus Jupitera virzienā, kurus zinātnieki uztver caur savām rācijām.
HAL 9000
Nozīmīgs tēls "2001: Kosmosa odisejā" ir dators HAL 9000, kuram ir mākslīgais intelekts un kurš kontrolē visus procesus kosmosa kuģī (ierunājis Daglass Reins). Tēls ir iedvesmojis vairākus citus filmu autorus izmantot datorus ar mākslīgo intelektu un robotus zinātniskās fantastikas filmās un televīzijas seriālos.
Apbalvojumi
"2001: Kosmosa odiseja" ieguva Kinoakadēmijas balvu nominācijā "Labākie vizuālie efekti". Filma bija izvirzīta arī citās nominācijās: "Labākā filma", "Labākais režisors" un "Labākais oriģinālscenārijs". Filma arī ir ieguvusi trīs BAFTA balvas. Filma tradicionāli tiek uzskatīta par vienu no izcilākajām kino vēsturē. 1991. gadā filma tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".
Dzimšana
Dzemdības
Dzemdību laikā no dzemdes tiek izvadīts jaundzimušais, placenta ar apvalkiem un augļa ūdens. Dzemdības izraisa un to turpmāko gaitu nodrošina centrālā nervu sistēma un dzimumsistēma. Dzemdībām ir trīs periodi: atvēršanās periods, izstumšanas periods un placentas izvadīšanas periods. Dzemdības var būt laicīgas, priekšlaicīgas un pēclaicīgas. Laicīgās dzemdības norisinās laika posmā no grūtniecības 37. pilnas nedēļas līdz 42. nedēļas beigām (260—293 diennaktīm). Ja dzemdību laikā rodas komplikācijas vai kādi citi dzemdību sarežģījumi, tad tiek veikts ķeizargrieziens. Mūsdienās arvien biežāk ķeizargrieziens tiek jau laikus ieplānots, jo jaunās māmiņas nevēlas piedzīvot dzemdību sāpes. Aptuveni 6—8 nedēļas pēc dzemdībām sievietes reproduktīvā sistēma ir atjaunojusies.
Ostrovecas apriņķis
Ostrovecas apriņķis ir apriņķis Polijā, Sventokšiskas vojevodistes austrumos. Robežojas ar Sventokšiskas vojevodistes Opatovas, Kelces un Starahovices apriņķiem, kā arī Mazovijas vojevodistes Lipsko apriņķi.
Naidžels Mensels
F1 Mensels debitēja Lotus komandā un vairākas reizes kāpa uz goda pjedestāla. Williams komanda uzskatīja Naidželu par talantīgu un parakstīja līgumu ar viņu. Naidžela pirmā sezona Williams bija diezgan veiksmīga un brits divas reizes uzvarēja sacīkstē. . gadā Mensels izcīnīja piecas uzvaras un tikai divus punktus atpalika no čempiona Alēna Prosta. . gadā savainojums pēdējās sacīkstē neļāva viņam cīnīties par titulu ar Nelsonu Pikē un otro gadu pēc kārtas brits palika otrais kopvērtējumā. Nākamais gads bija ļoti neveiksmīgs - Mensels tikai divas reizes spēja finišēt, taču abās reizēs viņš bija otrais. . gadā Mensels devās uz Ferrari. Savā pirmajā sacīkstē viņš uzvarēja, taču ar diskvalifikācijām un izstāšanām bagātā sezonā viņš palika ceturtais. Pēc divām sezonam šajā komandā Naidžels atgriezās Williams un savā otrajā sezonā kļuva par čempionu uzvarot 9 sacīkstēs no 16. 1993. gadā Mensels brauca CART, bet pēc Sennas nāves viņš aizvadīja vēl dažas sacīkstes. gadā. Gadu vēlāk,. gadā viņš divas reizes brauca ar McLaren.
Zaļiščiku rajons
Zaļiščiku rajona Sinkivas ciemā dzimis uzņēmējs Dmitro Firtašs (Дмитро Фірташ, 1965).
Naidžels Mensels
2008. gadā, ESPN viņu novērtēja 24. vietā viņu visu laiku labāko braucēju topā.
Tibetas lācis
Tibetas lācis var būt:
Pelnupīte
Pelnupīte (Grava, Cūkugrāvis) ir neliela upīte Madonas novada Dzelzavas pagastā. Tā sākas Cūku purvā. Pēc 5 km tecējuma ietek Bakanu ezerā. Sausās vasarās upīte izžūst.
Vandas ezers
Vandas ezers ir beznoteces ezers Raita ielejā Antarktīdas Rosa Teritorijā. Nosaukta Viktorijas Universitātes antarktiskās ekspedīcijas izpētes partijas vadītājam Ballam (C. Bull) Grenlandes ekspedīcijas laikā piederējušā suņa vārdā. Ezerā ietek Antarktīdas garākā upe Oniksa. Pie upes ietekas no 1968. līdz 1995. gadam pastāvēja Jaunzēlandes polārstacija Vanda. Ezera pretējā krastā iepretī vecajai stacijas vietai ierīkota vasaras nometne Leikvanda (Lake Vanda Hut) un automatizēta meteoroloģiskā stacija.
Vandas ezers ir hipersāļš ar sāls koncentrāciju, kas vairāk kā 10 reizes pārsniedz sāls koncentrāciju jūras ūdenī un kas ir augstāka, kā Nāves jūrā un, iespējams, pat Asala ezerā. Ezers ir meromiktisks - tā ūdeņi dažādos dziļumos nesajaucas. Ezera virsma klāta ar pastāvīgu ledus kārtu, bet dziļākajos slāņos ūdens temperatūra var sasniegt +25 °C.
13. janvāris
13. janvāris ir 13. gada diena pēc Gregora kalendāra. Līdz gada beigām ir atlikušas 352 dienas (353 garajā gadā).
Vārda dienas
Harijs, Ārijs, Āris, Aira
Pie laika
"Pie laika" ir grupas "Remix" 1989. gadā izdotā skaņu plate (LP). Tajā ir iekļautas 8 dziesmas. Skaņu plate nav tikusi pārizdota CD formātā, jo tās oriģinālierakstu nozaga no firmas "Melodija" biroja 1990. gados. Šī iemesla dēļ platē iekļautās dziesmas, izņemot " ...pie Laika", nav digitalizētas un netiek atskaņotas radiostacijās.
Barē akords
Barē akords (en) ir ģitāras akordu veids, kur ar vienu (parasti rādītājpirkstu) vai vairākiem pirkstiem vienā ladā tiek nospiestas vairākas stīgas un ar pārējiem pirkstiem veidota akorda pārējā daļa. Tie ģitāras spēlētājam paver iespējas spēlet sarežģitākus akordus, neizmantojot tikai brīvās stīgas kā brīvo stīgu akordu gadījumā. Spēlējot barē akordus svarīgi saglabāt stīgas pietiekami stingri piespiestas, kas iesācējiem var būt pagrūti.
Vārnas
Latvijā
Latvijā dzīvo 4 vārnu ģints sugas: krauklis (Corvus corax), pelēkā vārna (Corvus cornix), krauķis (Corvus frugilegus) un melnā vārna (Corvus corone), kas pēdējos gados novērota Latvijas rietumos.
Vēsture
Kārlis Linnejs vārnu ģinti jau aprakstīja 18. gadsimtā. Latīņu vārds corvus latviski nozīmē krauklis. Kādreiz vārnu ģints bija plašāka kā šobrīd, jo žagatas kādreiz tika sistematizētas vārnu ģintī, tomēr mūsdienās tās ir izdalītas žagatu ģintī (Pica).
Lielākā daļa fosilo vārnu sugu ir atrastas Eiropā, lai gan pēdējo gadu pētījumi zinātniekiem liek domāt, ka zvirbuļveidīgo putnu sugas ir attīstījušās Austrālijā, un pēc tam izplatījušās citos kontinentos. Liela daļa vārnu sugu, kuras izmira ledus laikmetā, ir izmirušas teritorijās, kurās ienāca cilvēki.
Inteliģence
Vārnu ģints putni ir gudri, un par tādiem tos uzskata jau no seniem laikiem. Tie ieņem augstas pozīcijas dzīvnieku inteliģences testos. Dažas sugas IQ testos ieņem vienas no augstākajām pozīcijām. Testos parasti tiek pārbaudīta dzīvnieka vai putna spēja operēt ar instrumentiem, un vārnu ģints putni instrumentus lieto bieži.
Zinātnieki Izraēlā ir novērojuši, ka pelēkā vārna ūdenī drupina maizes drupačas, lai pievilinātu zivis tuvāk ūdens virsmai un lai vieglāk būtu tās nomedīt. Pēdējos gados intensīvi tiek pētīta Jaunkaledonijas vārna, kas mēdz izgatavot palīginstrumentus, lai veiksmīgāk iegūtu barību, kā arī izmanto jau esošus instrumentus vai apstākļus, piemēram, riekstu mešana no liela augstuma zem braucošu mašīnu riteņiem.
Austrālijā vārnas ir vieni no retajiem putniem, kas iemācījušās medīt indīgos cukurniedru krupjus (Bufo marinus). Tās apveļ krupi uz muguras un ar aso, līko knābi pārplēš plāno vēdera ādu. Vēdera āda krupim nav indīga.
Vombatveidīgie
Vombatveidīgie, vombatveidīgo apakškārta jeb vombatu apakškārta (Vombatiformes) ir viena no trijām somaiņu (Marsupialia) diprotodontu kārtas (Diprotodontia) apakškārtām, kas apvieno vombatus un koalas. Vombatveidīgo apakškārtā ir 4 mūsdienās dzīvojošas sugas, kas sistematizētas 3 ģintīs un 2 dzimtās.
Vombatveidīgajiem somaiņiem ir kompakti augumi. To kājas, salīdzinot ar pārējiem diprotodontiem, ir īsas un masīvas, lai gan koalai kājas ir garākas kā vombatam. Ārēji tie atgādina nelielus lācīšus. Zinātnieki uzskata, ka koalai un vombatam ir bijis kopīgs priekštecis.
14. janvāris
14. janvāris ir 14. gada diena pēc Gregora kalendāra. Līdz gada beigām ir atlikušas 351 dienas (352 garajā gadā).
Vārda dienas
Raitis, Raits, Roberta, Roberts
Selina Diona
Selina Marī Klodete Diona (fr,, dzimusi ) ir Kanādas mūziķe, dziedātāja, dziesmu autore un komponiste. Pasaules ievērību pirmo reizi guva 1980. gados, kad 1982. gadā ieguva 3. vietu Yamaha mūzikas festivālā, kā arī uzvarot 1988. gada Eirovīzijas dziesmu konkursā, pārstāvot Šveici. Piecas reizes ir ieguvusi Grammy mūzikas balvu. Viņa ir kļuvusi par vienu no visu laiku komerciāli visveiksmīgākajām dziedātājām. Visā pasaulē ir pārdoti vairāk nekā 200 miljoni viņas albumu.
Dzimusi Kvebekā daudzbērnu ģimenē kā pati jaunākā. Pusaudžu gados guva ievērību ar franču valodā izpildītajām dziesmām. 1990. gadā tika izdots pirmais albums angļu valodā Unison, kas guva ievērību visā pasaulē. Viena no viņas slavenākajām dziesmām ir My Heart Will Go On. 1999. gadā pārtrauca darbību, jo viņas vīram Renē Anželilam tika konstatēts vēzis un Selina nolēma pavadīt laiku ar vīru. Uz skatuves viņa atgriezās 2002. gadā. Selinas Dionas vīrs nomira 2016. gadā.
Raivis Broks
Raivis Broks (dzimis Madonā) ir latviešu bobslejists, stūmējs. Ar bobsleju nodarbojas kopš 2007. gada, līdz tam trenējies vieglatlētikas desmitcīņā. Piedalījās 2010. gada Olimpiskajās spēlēs.
Vkra
Vkra ir upe Polijas ziemeļaustrumos. Narevas labā krasta pieteka. Sākas Mazūru ezeru augstienē. Augštecē divreiz maina nosaukumu (Ņida (Nida), Dzjalduvka (Działdówką)). Novērojama upes bifurkācija. Līdzenumu upe, krasti diezgan vienmuļi, tāpēc maz piemērota ūdenstūrismam. Lielākās pilsētas krastos: Ņidzica, Dzjaldovo, Bežuņa, Glinojecka, Novi Dvora Mazovecka.
Delete (SQL)
SQL valodā komanda DELETE izdzēš vienu vai vairākus ierakstus no tabulas. Var tikt izmantots nosacījums, lai dzēstu noteiktus ierakstus. Ja netiek lietots nosacījums tad tiek dzēsti visi ieraksti.
Pielietojums
DELETE komandai ir sekojoša sintakse:
Visas rindas kuras atbilst WHERE nosacījumam tiks izdzēstas no tabulas.
DELETE komanda dzēš noteiktus (vai visus) ierakstus tabulā, bet tā nedzēš pašu tabulu. Šādam mērķim jāizmanto komanda DROP.
Piemēri
Izdzēš tās rindas no tabulas pīrāgi, kur kolonas veids vērtība ir Ābolu:
Izdzēš tās rindas tabulā koki, kur kolonas augstums vērtība ir mazāka par 80:
Dāresalāma
Dāresalāma ir Tanzānijas lielākā pilsēta, valsts austrumos, Indijas okeāna krastā. Lai gan Dodoma ir valsts oficiālā galvaspilsēta, Dāresalāma ir tās faktiskā galvaspilsēta. Tā ir mājvieta Tanzānijas valdībai. Pilsētas nosaukums ir radies no arābu valodas vārdiem Dār as-Salām (دار السلام‎), kas tulkojumā nozīmē "miera mājas".
Dāresalāmu 1862. gadā dibināja Zanzibāras sultāns. Pirms tam šajā vietā atradās Mzizima ciemats.
Pāvels Tulubjevs
Pāvels Tulubjevs (dzimis ) ir latviešu bobslejists, stūmējs. Dzimis Valmierā. Pirms bobslejista karjeras uzsākšanas trenējies vieglatlētikā, specializējies šķēpa mešanā un lodes grūšanā.
Ir (žurnāls)
Ir ir Latvijā izdots iknedēļas žurnāls. Dibināts 2010. gadā, pirmais numurs iznāca. Sākotnējo žurnāla redakciju veidoja pārsvarā no laikraksta "Diena" aizgājušie žurnālisti, kad notika tā īpašnieka maiņa.
2012. gada nogalē žurnāla tirāža sasniedza 17 000. Saskaņā ar pašu publicētajiem datiem žurnālam ir ap 7650 abonentu un tā lasītāju skaits ir ap 79000 cilvēku.
Maksātnespējas administratori
2012. gada 19. septembrī žurnāls publicēja pētījumu ar nosaukumu "Maksātnespējas ķēķis", kurā tika apskatītas problēmas maksātnespējas administrēšanas procesos. Pēc šīs publikācijas maksātnespējas administrators Māris Sprūds laikraksta redakciju iesūdzēja tiesā par goda un cieņas aizskaršanu. 2014. gada 22. jūlijā tiesa apķīlāja uzņēmuma aktīvus par prasītās kompensācijas summu 22 979 eiro apmērā. 2015. gada 28. maijā šī prasība tika noraidīta pirmajā instancē un apķīlātie līdzekļi atbrīvoti, lēmums var tikt pārsūdzēts. Šāda līdzekļu apķīlāšana tika uzskatīta par vēršanos pret preses brīvību.
Oligarhu sarunas viesnīcā «Rīdzene»
2017. gada jūnijā žurnālā un internetā tika publiskotas Korupcijas novēršanas un apkarošanas biroja (KNAB) no 2009. līdz 2011. gadam noklausītās sarunas starp tā saucamajiem oligarhiem un citiem vadošajiem Latvijas politiķiem un ierēdņiem.
Raidieraksti
Žurnālisti Aivars Ozoliņš un Pauls Raudseps veido divus regulārus raidierakstus — "Šķiltava" (kopš 2019. gada 25. oktobra) un kopā ar ārpolitikas ekspertu Tomasu Pildegoviču "Ārskats" (kopš 2022. gada 6. septembra).
Pasaules Tirdzniecības organizācija
Pasaules Tirdzniecības organizācijā ir uzdots izstrādāt un īstenot jaunos tirdzniecības līgumus, kā arī uzraudzīt dalībvalstu atbilstību visiem līgumiem, kurus noslēdz vairākums valstu un ratificē valstu parlamenti. PTO veic savu darbību pamatojoties uz lēmumiem, kuri pieņemti laikā no 1986. līdz 1994. gadam ar Urugvajas sarunu kārtu, un agrākajiem GATT līgumiem. Problēmu diskusijas un lēmumu pieņemšana par pasaules mēroga problēmām, kā arī perspektīvas turpmākai starptautiskās tirdzniecības liberalizācijai norisinās daudzpusējās sarunās jeb sarunu kārtās.
Pasaules Tirdzniecības organizācijas galvenā mītne atrodas Ženēvā, Šveicē. PTO vadītājs jeb ģenerāldirektors kopš 2013. gada ir Robertu Azevedu (Roberto Azevêdo). No 2021. gada 1. marta viņu amatā nomainīs agrākā Nigērijas finanšu ministre Ngozi Okondžo-Iveala (Ngozi Okonjo-Iweala). 2019. gada janvārī PTO bija 164 dalībvalstis. Oficiālās organizācijas valodas ir angļu, franču un spāņu valoda.
Latvija ir pilntiesīga Pasaules Tirdzniecības organizācijas locekle kopš 1999. gada. Kopš iestāšanās Eiropas Savienībā 2004. gadā Latviju Pasaules Tirdzniecības organizācijā pārstāv Eiropas Komisija.
.az
.az ir Azerbaidžānas Interneta augstākā līmeņa domēns (ccTLD). Šo domēnu pārvalda Azerbaijan Communications.
Pentagons
Pentagons ( — ‘piecstūris’) ir Amerikas Savienoto Valstu Aizsardzības departamenta ēka, kas atrodas Virdžīnijas štata Ārlingtonas apgabalā. Tā kā Pentagons ir viens no ASV militārā spēka simboliem, tad nereti ar vārdu "Pentagons" tiek saprasts pats ASV Aizsardzības departaments, nevis ēka.
11. septembra uzbrukums
2001. gadā 11. septembrī, tieši 60 gadus pēc Pentagona celtniecības pabeigšanas, pret to tika vērsts teroristu uzbrukums, kura rezultātā gāja bojā 125 Pentagona darbinieki, kā arī 64 cilvēki lidmašīnā, ar kuru tika veikts teroristu uzbrukums.
Tikkurila
Tikkurila Oyj ir Somijas uzņēmums, kas ražo krāsas un lakas. Galvenais birojs atrodas Vantā. No 1972. līdz 2010. gadam atradās Kemira sastāvā.
Tikkurila Oyj akcijas tiek kotētas Helsinku biržā kopš 2010. gada.
Vēsture
1862. gadā Tikurilā (tagad Vantā daļa) tika dibināts uzņēmums Dickursby Oljeslageri, kas spieda linsēklu eļļu un ražoja lakas. 1885. gadā uzņēmumu nopirka Schildt & Hallberg. 1919. gadā Schildt & Hallberg Oy sāka ražot krāsas. Uzņēmums pamazām kļuva par vadošo krāsu ražotāju Somijā.
Zbaražas rajons
Zbaražas rajons ir Ukrainas Ternopiļas apgabala administratīvā iedalījuma vienība. Robežojas ar Ternopiļas apgabala Šumskas, Laņivcu, Pidvoločiskas, Ternopiļas, Zborivas un Kremenecas rajoniem.
Tikkurila
Vēsture
1972. gadā uzņēmumu nopirka Rikkihappo Oy (tagad Kemira). 1975. gadā uzņēmums pārdēvēts par Tikkurilan Väritehtaat Oy – Dickursby Färgfabriker Ab.
1984. gadā Tikkurila iegādājās Apvienotās Karalistes ceturto lielāko krāsu ražotāju Donald Macpherson Group Pl. 1986. gadā uzņēmums pārdēvēts par Tikkurila Oy.
Pēc PSRS sabrukšanas Tikkurila sāka izplesties Baltijas valstīs un Krievijā. 1993. gadā Tikkurila Oy Krievijā dibināja uzņēmumu A/O Finncolor (tagad ZAO Finncolor) krāsu biznesam. 1995. un 1996. gadā Brazīlijā, ASV un Austrālijā Tikkurila dibināja meitas uzņēmumus.
1997. gada sākumā Tikkurila bizness tika sadalīts vairākos uzņēmumos. Tikkurila CPS Oy bija atbildīga par krāsošanas biznesu, Tikkurila Paints Oy koncentrējās uz dekoratīvajām krāsām, un Tikkurila Coatings Oy darbojās ar rūpnieciskajiem pārklājumiem. Tikkurila Services Oy veica apkalpošanas darbus visiem grupas uzņēmumiem. Tikkurila Oy palika virsuzņēmums. 1997. gadā Tikkurila CPS iegādājās Taotek Group, kurai bija krāsošanas aprīkojuma bizness četrās valstīs.
2000. gada oktobrī Tikkurila CPS tika pardota Zviedrijas investīciju uzņēmumam Industri Kapital, un Tikkurila atgriezās pie tās saknēm: ražot, attīstīt un pārdot krāsas. 2001. gada sākumā tika nopirkts Zviedrijas dekoratīvo krāsu ražotājs Alcro-Beckers AB; darījums ietvēra ražotnes Zviedrijā, Polijā, Vācijā un Somijā, kā arī pārdošanas uzņēmumus Dānijā un Norvēģijā.
2004. gadā Tikkurila Services tika apvienots mātes uzņēmumā. 2008. gadā arī Tikkurila Paints Oy un Tikkurila Coatings apvienojās ar Tikkurila Oy 2006. gadā Tikkurila iegādājās Krievijas krāsu ražotāju OOO Kraski Teks, kļūstot par līderi dekoratīvo krāsu tirgū Krievijā.
Tikkurila no Kemira tika atdalīts 2010. gadā un tā akcijas tika atdotas kā dividendes tā akcionāriem. 17. februārī uzņēmuma nosaukums mainīts uz Tikkurila Oyj, kļūstot par publisku komercsabiedrību. 2010. gada 26. martā Tikkurila Oyj akcijas sāktas kotēt NASDAQ OMX Helsinki Oy.
Tikkurila Latvijā
2002. gadā Tikkurila Oy iegādājās Alcro-Beckers AB. Baltic Color tika pārdēvēts par SIA Vivacolor. 2004. gadā Latvijas ražotne tieka izvietota Igaunijā, Somijā un Polijā. 2005. gadā uzņēmuma nosaukums tika mainīts uz SIA Tikkurila-Vivacolor.
2009. gadā uzņēmuma nosaukumu mainīja uz SIA Tikkurila.
Novija
Novija (ru) ir ledus pacēlums Princeses Martas krastā Antarktīdā. Izvietojies starp Fimbulisenu austrumos un Dželbārta šelfa ledāju rietumos uz dienvidiem no Blošimenas salas. Paceļas virs apkārtējā ledāja par ~250 m. 1951.-1952. gadā norvēģu-britu-zviedru antarktiskā ekspedīcija atklāja paaugstinājumu starp diviem šelfa ledājiem un visu masīvu nosauca par Blošimenu. 1961. gadā PSRS antarktiskā ekspedīcija atklāja, ka pastāv divi atsevišķi pacēlumi un dienviddaļu nosauca 'Jauno kupolu' (купол Новый), bet ziemeļdaļu — par Krugliju.
Pārmiju pārveda
Kustības virzienu pret pārmijas asmeņu smaili (tievgali) sauc par pretasmens virzienu, bet no resgaļa uz smaili — par paasmens kustības virzienu. Braucot pretasmens kustības virzienā, ritošo sastāvu novirza uz vajadzīgo virzienu atbilstoši pārmijas asmeņu stāvoklim. Arī paasmens kustības virzienā pārmijai jābūt pārslēgtai atbilstošā stāvoklī, citādi notiek pārmijas uzgriešana — dzelzceļa satiksmes drošības pārkāpums, kas var novest pie nopietnas avārijas. Izņēmums var būt vieglā sliežu ceļa konstrukcijas, piemēram — tramvajiem, kur izmaiņas punktos vienceļa līnijās sliežu transporta līdzeklis pienāk pa iepriekš sagatavotu maršrutu savam virzienam, bet izbrauc, pārvedot pārmiju (atspiežot ar riteņu uzmalu) zem riteņiem kustības laikā ar mazu ātrumu. Atspere noliek pārmiju atpakaļ tās sākotnējā stāvoklī katrreiz pēc ratiņu izbraukšanas. Līdzīgi eksperimenti bija arī dzelzceļa transportā atsevišķām pārmijām, tomēr plašu pielietojumu šāda konstrukcija neguva.